የሚዲያና ኮሙኒኬሽን ስራ ከዓለም ተጨባጭ ሁኔታ ጋር መጣጣም እንዳለበት ተገለፀ
የደቡብ ብሔሮች ብሔረሰቦችና ሕዝቦች ክልል መንግሥት የመንግሥት ኮሙኒኬሽን ጉዳዮች ጽ/ቤት  የሚዲና ኮሙኒኬሽን ስራ በሰው አስተሳሰብ ላይ የሚሰራ እንደመሆኑ በፍጥነት ከሚቀያየረው የዓለም ተጨባጭ ሁኔታና ፈጣን የመረጃ ሥርዓት ጋር ሊጣጣምና የህዝቡን ፍላጎት የሚያረካ ሊሆን እንደሚገባ ገልጿል ፡፡የፅህፈት ቤቱ ምክትል ኃላፊ አቶ ሰሙንጉሥ ሸኖ ጠቃሚ እና ጠቃሚ ያልሆኑትን መረጃዎችን ለይቶ በብቃት ማሰራጨት አስፈላጊ መሆኑንና በተለይም ደግሞ የመረጃ ጥራትንና ለህዝብ የሚሰራጭበትን ቴክኖሎጂ ማዘመን እንደሚገባም ገልጸዋል፡፡የሚዲያና ኮሙኒኬሽን ሥራዎችም የህዝቡ የልማትና የመልካም አስተዳደር ጥያቄዎች ተገቢውን ምላሽ እንዲያገኙ በማድረግ ረገድ ችግር ፈቺና መፍትሔ ጠቋሚ መረጃዎችን ወቅቱን ጠብቆ ማቅረብ ላይ ትኩረት ማድረግ ይኖርበታል ብለዋል።ከሥጠናው ተሳታፊዎች አንዳንድ አስተያየት ሰጪዎች በበኩላቸው እየተሰጠ ያለው ሥልጠና ብቃትና ጥራት ያላቸውን መረጃዎች በማዘጋጀት ሚዲያውን መመገብ እንዲቻል አቅም የሚፈጥር መሆኑንም ገልጸዋል።ዛሬ የተጀመረው ሥልጠና ለሁለት ተከታታይ ቀናት የሚቆይ ሲሆን በመሠረታዊ የጋዜጠኝነት ሙያ ላይ ያተኮረ መሆኑንም የዘገበው የክልሉ የመንግሥት ኮሙኒኬሽን ጉዳዮች ጽ/ቤት ነው፡፡በተመሳሳይም የአማራ ብሔራዊ ክልላዊ መንግስት የመንግስት ኮሙዩኒኬሽን ጉዳዮች ጽሕፈት ቤት ዋና ዳይሬክተር አቶ ንጉሡ ጥላሁን በ2ዐዐ9 በጀት ዓመት በሚዲያ እና ኮሙዩኒኬሽን ዘርፍ እቅድ አፈፃፀም የታዩ ጥንካሬዎች እና እጥረቶችን መለየት በቀጣይ ለሚኖር አፈፃፀም ወሳኝ ነው መሆኑን አስገንዝበዋል ፡፡ለዚህም በበጀት ዓመቱ የተደረጉ አጠቃላይ የሪፖርት ግንኙነቶች እና የድጋፍና ክትትል ስራዎችን መሠረት በማድረግ የዞኖች አፈፃፀም እና ደረጃ መለየቱን አቶ ንጉሡ ጨምረው አስረድተዋል፡፡
በኮሙዩኒኬሽን ጉዳዮች ጽ/ቤት በ2ዐዐ9 በጀት ዓመት አፈፃፀም ለመገምገም በተዘጋጀው  መድረክ የዞን፣ ብሄረሰብ እና ከተማ አስተዳደሮች እቅድ አፈፃፀም፣ የአማራ ብዙሃን መገናኛ ድርጅት ከኮሙዩኒኬሽን ጉዳዮች ጽ/ቤት ጋር ያለው የሚዲያ አጠቃቀም ሪፖርት እና አጠቃላይ የዞን፣ ብሄረሰብ እና ከተማ አስተዳደሮች ደረጃ ተለይቶ ዉይይት እንደሚደረግበት ለማወቅ ተችሏል። 